Оцу доьзалан векалийн барам 5—8 см бу, лаьттан бухахь шеш даьхначу Ӏуьргаш чохь еха. Гай кхузза доккха ду коьртанакхел, кӀеда, урчакх кепара, яккхийчеран диаметр 1 см гергга. Гайн чеккхенгахь хаало шиъ хьасакепара тӀетохар — 1 см еха церкаш. Некхан у онда ду, корта ларбархьама кхерам хилчи аьнгалхо оцу ун кӀела буллу. Коьрта тӀехь хаало дика гуш болу боккха шиъ фасетан бӀаьрг, деха мекхаш-антеннаш а ду, батт гуонахьа хӀуманах Ӏуттуш долу диъ мекх ду. Аьнгалхан хьалхара ши ког тӀехьарчарех тера бац, оцу когашца цуо чӀогӀа дика латта охку. Яккхийчу аьнгалхийн тӀекӀела тоьхна дуткъа пардонан тӀемаш хуьлу, дукха хьолахь гайл деха а долуш. ДегӀан бос: тӀехула агӀора гай таьӀна-боьра ду, бухахь серладолу зайт басе, иштта бос бу когийн. Корта а, накха а таьӀна-боьра бу. Хьалхара когаш охкаш бу. ТӀемаш а, тӀемашна тӀехулонаш а дика кхиина ду, наггахь хаало тӀемаш доцурш а. ТӀомалела 50 см - 5 м лакхахула.